आज आ सकता है रिजल्ट, 14.9 लाख स्टूडेंट्स कर रहे इंतजार
देश भर के विभिन्न राज्यों से कुल 14.9 लाख छात्र-छात्राएं एनटीए की सीयूईटी यूजी 2023 प्रवेश परीक्षा में सम्मिलित हुए थे। इन उम्मीदवारों के परिणामों की घोषणा आज यानी वीरवार, 13 जुलाई 2023 को की जा सकती है। एनटीए द्वारा इससे पहले बुधवार, 12 जुलाई
देश भर के विभिन्न राज्यों से 14.9 लाख छात्र-छात्राएं सीयूईटी यूजी 2023 की एंट्रेंस एग्जाम में शामिल हुए थे। इन उम्मीदवारों के रिजल्ट की घोषणा आज यानी 13 जुलाई 2023 को हो सकती है। एनटीए द्वारा इससे पहले बुधवार, 12 जुलाई को परीक्षा के लिए फाइनल आंसर-की जारी की जा चुकी है। इसे उम्मीदवार परीक्षा पोर्टल, cuet.samarth.ac.in पर एक्टिव लिंक से डाउनलोड कर सकते हैं।
यूजी कोर्स में एडमिशन के लिए हुई एग्जाम 
देश भर के केंद्रीय विश्वविद्यालयों, भाग ले रहे राज्य विश्वविद्यालयों, डीम्ड विश्वविद्यालयों और निजी विश्वविद्यालयों के साथ-साथ इन सभी से सम्बद्ध महाविद्यालयों और अन्य उच्च शिक्षा संस्थानों में संचालित होने वाले ग्रेजुएट लेवल कोर्स में एडमिशन के लिए सीयूईटी यूजी 2023 का आयोजन 21 मई से 23 जून 2023 के बीच किया गया था।
यह परीक्षा देश के कुल 387 शहरों और विदेशों के 24 शहरों में बनाए गए विभिन्न परीक्षा केंद्रों पर आयोजित की गई थी।
किसी भी समय हो सकता है रिजल्ट जारी 
ऐसे में जब फाइनल आंसर-की जारी हो गई है, एजेंसी द्वारा विश्वविद्यालयीन सामान्य प्रवेश परीक्षा (यूजी) 2023 के रिजल्ट भी जल्द घोषित कर दिए जाएंगे। दूसरी तरफ, मीडिया रिपोर्ट्स की मानें तो एनटीए सीयूईटी यूजी रिजल्ट 2023 को आज किसी भी समय घोषित कर सकता है। हालांकि एनटीए ने इस संबंध में कोई ऑफिशियल नोटिफिकेशन जारी नहीं किया है।
परीक्षा में शामिल उम्मीदवार अपना रिजल्ट जानने और स्कोर कार्ड डाउनलोड करने के लिए परीक्षा पोर्टल पर समय-समय पर विजिट करते रहें। उम्मीदवारों को अपना स्कोर कार्ड डाउनलोड करने के लिए अप्लीकेशन नंबर और डेट ऑफ बर्थ भरकर सबमिट करना होगा।
इन 5 स्टेप में चेक करें रिजल्ट 
स्टेप 1: सीयूईटी की ऑफिशियल वेबसाइट cuet.samarth.ac.in  पर जाएं।
स्टेप 2: होम पेज पर, 'CUET UG 2023 Scorecard' लिंक पर क्लिक करें।
स्टेप 3: लॉग इन पेज खुल जाएगा। यहां जरूरी क्रेडेंशियल्स जैसे एप्लीकेशन नंबर, डेट ऑफ बर्थ दर्ज करें।
स्टेप 4: आपका सीयूईटी यूजी स्कोरकार्ड स्क्रीन पर खुल जाएगा। इसे चेक करें।
स्टेप 5: स्कोरकार्ड डाउनलोड करें और आगे के लिए प्रिंटआउट लेकर रख लें।